Document ID: 32008R1136

32008R1136
L 307/3
SLUŽBENI LIST EUROPSKE UNIJE
17.11.2008.
UREDBA KOMISIJE (EZ) br. 1136/2008
od 17. studenoga 2008.
o izmjeni Uredbe (EZ) br. 810/2008 o otvaranju i predviđanju upravljanja carinskim kvotama za visokokvalitetno, svježe, rashlađeno i smrznuto goveđe i smrznuto bivolje meso
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1095/96 od 18. lipnja 1996. o primjeni povlastica utvrđenih u Prilogu CXL. sastavljenom po zaključenju pregovora u okviru članka XXIV. stavka 6. GATT-a (1), a posebno njezin članak 1. stavak 1.,
budući da:
(1)
Na temelju Uredbe Komisije (EZ) br. 810/2008 (2), potvrde o podrijetlu se izdaju prije uvoza govedine i teletine u Zajednicu. Popis nadležnih tijela za izdavanje tih potvrda u zemljama izvoznicama priložen je ovoj Uredbi.
(2)
Paragvaj je promijenio naziv nadležnog tijela za izdavanje potvrda o podrijetlu. Stoga bi, u skladu s člankom 7. stavkom 2. Uredbe (EZ) br. 810/2008, trebalo na odgovarajući način izmijeniti popis naveden u Prilogu II. te Uredbe.
(3)
Kako bi se izbjegla neusklađenost naziva tijela koje se navodi na nedavno izdanim potvrdama o podrijetlu i naziva tijela navedenoga u Uredbi (EZ) br. 810/2008, izmjene potonje Uredbe primjenjuju se od 1. srpnja 2008., dana na koji počinje sadašnja godina carinske kvote. Za prethodnu godinu carinske kvote koja je završila 30. lipnja 2008. Komisija nije primila nikakve informacije o potvrdama o podrijetlu koje su izdane od nadležnih tijela u Paragvaju.
(4)
Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U Prilogu II. Uredbi (EZ) br. 810/2008, navod koji imenuje nadležno tijelo za izdavanje potvrda u Paragvaju zamjenjuje se sljedećim:
„-
SERVICIO NACIONAL DE CALIDAD Y SALUD ANIMAL, Dirección General de Calidad e Inocuidad de Productos de Origen Animal”.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. srpnja 2008.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. studenoga 2008.

Labels: 3
17
6